

**Қазақстан Республикасы Үкіметінің 2007 жылғы 29 желтоқсандағы № 1372 және 2010 жылғы 1 наурыздағы № 153 қаулыларына өзгерістер және толықтырулар енгізу туралы**

***Күшін жойған***

Қазақстан Республикасы Үкіметінің 2010 жылғы 24 қыркүйектегі № 977 Қаулысы. Күші жойылды - Қазақстан Республикасы Үкіметінің 2017 жылғы 30 қаңтардағы № 29 қаулысымен.

      Ескерту. Күші жойылды – ҚР Үкіметінің 30.01.2017 № 29 (алғашқы ресми жарияланған күнінен бастап қолданысқа енгізіледі) қаулысымен.

      "Техникалық реттеу туралы" Қазақстан Республикасының 2004 жылғы 9 қарашадағы Заңына сәйкес Қазақстан Республикасының Үкіметі **ҚАУЛЫ ЕТЕДІ:**

      1. Қазақстан Республикасы Үкіметінің кейбір шешімдеріне мынадай өзгерістер мен толықтырулар енгізілсін:

      1) "Қазақстан Республикасының аумағында айналымға шығарылатын автокөлік құралдарының зиянды (ластаушы) заттар шығарындыларына қойылатын талаптар туралы" техникалық регламентті бекіту туралы" Қазақстан Республикасы Үкіметінің 2007 жылғы 29 желтоқсандағы № 1372 қаулысында (Қазақстан Республикасының ПҮАЖ-ы, 2007 ж., № 50, 633-құжат):

      көрсетілген қаулымен бекітілген Қазақстан Республикасының аумағында айналымға шығарылатын автокөлік құралдарының зиянды (ластаушы) заттар шығарындыларына қойылатын талаптар туралы техникалық регламентте:

      6, 7, 8-тармақтардағы "Еуро-2 экологиялық кезеңінде", "Еуро-3 экологиялық кезеңінде", "Еуро-4 экологиялық кезеңінде" деген сөздер тиісінше "2-экологиялық кезеңде", "3-экологиялық кезеңде", "4-экологиялық кезеңде" деген сөздермен, 14 және 15-тармақтардағы "Еуро-2 экологиялық кезеңі", "Еуро-3 экологиялық кезеңі", "Еуро-4 экологиялық кезеңі" деген сөздер тиісінше "2-экологиялық кезең", "3-экологиялық кезең", "4-экологиялық кезең" деген сөздермен, 16-тармақтағы "Еуро-2 экологиялық кезеңінің" деген сөздер "2-экологиялық кезеңнің" деген сөздермен ауыстырылсын;

      мынадай мазмұндағы 17-тармақпен толықтырылсын:

      "17. Қазақстан Республикасының аумағында айналымға шығарылатын, бұрын пайдаланылған автокөлік құралдарының 3-экологиялық кезеңнің талаптарына сәйкестігін растау Техникалық регламентке 5-қосымша ескеріле отырып жүзеге асырылады.";

      Техникалық регламентке 4-қосымшада:

      тақырыбындағы "Еуро-2 экологиялық кезеңі" деген сөздер "2-экологиялық кезең" деген сөздермен ауыстырылсын;

      "Олардың шығарылу жылына байланысты Еуро-2 талаптарына сәйкестігі" деген бағандағы "Еуро-2" деген сөз "2-экологиялық кезеңнің" деген сөздермен ауыстырылсын;

      осы қаулыға қосымшаға сәйкес Техникалық регламентке 5-қосымшамен толықтырылсын;

      2) күші жойылды - ҚР Үкiметiнiң 2012.07.30 № 1004 (2012.12.31 бастап қолданысқа енгізіледі) Қаулысымен.  
      Ескерту. 1-тармаққа өзгеріс енгізілді - ҚР Үкiметiнiң 2012.07.30 № 1004 (2012.12.31 бастап қолданысқа енгізіледі) Қаулысымен.

      2. Осы қаулы 2012 жылғы 1 қаңтардан бастап қолданысқа енгізілетін 1-тармақтың 1) тармақшасының төртінші, бесінші және тоғызыншы абзацтарын қоспағанда, алғашқы ресми жарияланған күнінен бастап қолданысқа енгізіледі.

      Ескерту. 2-тармақ жаңа редакцияда - ҚР Үкіметінің 2011.06.30 № 737 Қаулысымен.

|  |  |
| --- | --- |
| Қазақстан Республикасының |  |
| Премьер-Министрі | К. Мәсімов |

|  |  |
| --- | --- |
|  | Қазақстан Республикасы Үкіметінің 2010 жылғы 24 қыркүйектегі № 977 қаулысымен бекітілген Техникалық регламентке 5-қосымша |

**Автокөлік құралдары мен іштен жану қозғалтқыштарының**  
**шығарылу жылына қарай 3-экологиялық кезең бойынша**  
**техникалық регламенттің талаптарына сәйкестік кестесі**

|  |  |
| --- | --- |
| Автокөлік құралдарының және (немесе) олардың қозғалтқыштарының шығарылған елі | 3-экологиялық кезеңнің талаптарына сәйкес келетін көлік құралдарының шығарылған жылы |
| Еуропалық Одаққа кіретін,\* бензин қозғалтқыштары | 2001 жылдан бастап және одан кейінгі |
| Еуропалық Одаққа кіретін,\* дизельдер | 2002 жылдан бастап және одан кейінгі |
| АҚШ | 2001 жылдан бастап және одан кейінгі |
| Жапония | 2005 жылдан бастап және одан кейінгі |
| Канада | 2004 жылдан бастап және одан кейінгі |
| Үндістан | 2010 жылдан бастап және одан кейінгі |
| Қытай | 2008 жылдан бастап және одан кейінгі |
| Корея | 2003 жылдан бастап және одан кейінгі |

**Ескертпе:**

      \* Еуропалық Одаққа: Австрия, Бельгия, Ұлыбритания, Венгрия, Германия, Греция, Дания, Ирландия, Испания, Италия, Кипр, Латвия, Литва, Люксембург, Мальта, Нидерланды, Польша, Португалия, Словакия, Словения, Финляндия, Франция, Чехия, Швеция және Эстония кіреді;

      осы қосымшаны сәйкестікті растау рәсімін өткізу кезінде сәйкестікті растау жөніндегі аккредиттелген органдар қолданады.

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК